Nafarroako Parlamentuko Mahaiak, 2019ko otsailaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, irakasleari Laguntzeko Zentroetako aholkulari lanpostuen deialdiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko otsailaren 11n

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

Irakasleari Laguntzeko Zentroetako aholkulari-lanpostuen egoera irregularra ikusita eta 2018-2019 ikasturtean deialdi publikorik egin ez dela ikusita, Hezkuntzako kontseilariak Parlamentuan adierazi zuen iaz ez zela deialdirik egin prestakuntza globaleko proiektu-programa bat prestatzen ari zelako.

– Prestatu al da proiektu-programa? - Zer fasetan da?

– Noiz deituko dira iaz sortutako lanpostuak –aurretiaz diskrezionalki izendatuak– eta noiz eginen da horien deialdia? Zer profil ezarriko dira?

Baldin eta lanpostuak orain horiek modu irregularrean betetzen ari direnek hartzen badituzte, lanpostu horietarako arautzen eta ezartzen den denbora globalean nola zenbatuko da deialdirik gabe aurretiaz izendaturik emandako denbora?

Beren egonaldia luzapenen nahiz bestelako egoeren bidez gainditu duten pertsonen kasuan, nola baloratuko da beren jatorrizko deialdia edota aholkulari lanpostuan emandako denbora?

Corellan, 2019ko otsailaren 6an

Foru parlamentaria: Alberto Catalán Higueras